ΦΩΣ ΣΕ ΔΡΑΣΗ

Βόρεια Εύβοια, Το Σχέδιο, Μέρος 1ο
2022-05-18 20:00 - 22:00 (Europe/Athens) | Σχολη Αγαπης Εαυτου, Greece
Στο πλαίσιο υπεράσπισης της γης και της ελευθερίας και συμβάλλοντας στη διάδοση της αλήθειας, προβάλουμε το ντοκιμαντέρ: Βόρεια Εύβοια, Το Σχέδιο, Μέρος 1ο: “Οκτώ δέκατα και αναφορά”. Ένα ντοκιμαντέρ γεμάτο με μαρτυρίες και ντοκουμέντα που αποδεικνύουν πώς μια φωτιά που θα μπορούσε να περιοριστεί έγκαιρα , κατάφερε με μηδενικό άνεμο και με “εντολές μη επέμβασης” να κατακάψει περισσότερα από 520 χιλιάδες στρέμματα γης. Δάση, ζώα, χωριά, καλλιέργειες, κόποι μιας ζωής αφέθηκαν στην τύχη τους και έγιναν στάχτη από μία κυβέρνηση η οποία εκδίωξε τους κατοίκους από τα χωριά τους ενώ ουδέποτε φρόντισε για την προστασία των δασών ή την πυρόσβεση. Αντιθέτως, σχεδιάζει επενδύσεις με νέες χρήσεις γης, στο όνομα της “ανάπτυξης” και της “ανασυγκρότησης”. Θα ακολουθήσει συζήτηση με τους δημιουργούς του ντοκιμαντέρ Νέλλη Ψαρρού και Ιωάννη Λαζάρου. Σας περιμένουμε!

Εκδρομή στο Ηραίο Περαχώρας
2022-06-19 11:00 - 17:00 | Ηραίον, Λίμνη Βουλιαγμένης, Λουτράκι
Αγαπητοί φίλοι, με χαρά σας προσκαλούμε σε μια μονοήμερη εκδρομή – μυσταγωγία, στον Αρχαιολογικό Χώρο Ηραίου Περαχώρας. Ένας τόπος εξαιρετικής φυσικής και ενεργειακής ομορφιάς, όπου θα έχουμε την ευκαιρία να περιηγηθούμε στα ευρήματα του αρχαϊκού ναού της Ήρας, να κολυμπήσουμε στα κρυστάλλινα νερά που σχεδόν ακουμπούν τον ναό και να ανηφορίσουμε στον φάρο για θα απολαύσουμε τη θέα και να βγάλουμε πανοραμικές φωτογραφίες. Η εκδρομή μας θα κλείσει σε ταβερνάκι, δίπλα στη λίμνη Βουλιαγμένης Λουτρακίου. Πότε; Κυριακή 19 Ιουνίου στις 11.00 το πρωίΠού; Σημείο συνάντησης το Ηραίον (Λουτράκι)Πώς; Ερχόμαστε με δικά μας μέσαΜε τι; Φοράμε άνετα ρούχα και δεν ξεχνάμε το μαγιό και την πετσέτα μας για τη θάλασσα. Η είσοδος στον Αρχαιολογικό Χώρο είναι δωρεάν. Μπορείτε να δηλώσετε συμμετοχή στο email μας : eikastikofos@gmail.com (Παρακαλώ ενημερώστε μας αν δεν διαθέτετε αυτοκίνητο καθώς επίσης και αν έχετε κενές θέσεις στο αυτοκίνητο που θα μπορούσαν να εξυπηρετήσουν άτομα που δεν διαθέτουν, με μοίρασμα των εξόδων μεταφοράς).

Βόρεια Εύβοια, Το Σχέδιο, Μέρος 2ο
2022-06-22 21:00 - 22:30 | Το Καφενείο Στην Ακαδημία Πλάτωνος, Greece
Σε συνέχεια του πρώτου μέρους της συγκλονιστικής καταγραφής, για το πώς κάηκαν τα δάση της Βόρειας Εύβοιας, ζώα, χωριά, καλλιέργειες και κόποι μιας ζωής τον Αύγουστο του 2021, θα παρακολουθήσουμε το 2ο μέρος που διερευνά κίνητρα και αιτίες για τον τρόπο που λειτούργησε η πολιτεία και η πυρόσβεση. Μεγαλοεργολάβοι, νέες χρήσεις γης, επενδύσεις και οι ευφημισμοί της “ανάπτυξης” και της “ανασυγκρότησης”, όλα σε εξαγγελίες της κυβέρνησης, ακολούθησαν τη φωτιά. Της ίδιας κυβέρνηση που με “σχέδια ανάπλασης” περιορίζει το δημόσιο χώρο, κόβει δέντρα, και ξοδεύει εκατομμύρια δημοσίου χρήματος για αυτό. Η Ακαδημία Πλάτωνα φαίνεται να είναι το επόμενο θύμα της.Είναι οι κινήσεις της κυβέρνησης τυχαίες ή αποτελούν μέρος ενός Σχεδίου; Το ντοκιμαντέρ θα προβληθεί σε πρώτη προβολή την Τετάρτη 22 Ιουνίου στις 9μμ, στο πάρκο της Ακαδημίας Πλάτωνος.Στο τέλος της προβολής θα ακολουθήσει συζήτηση με τους συντελεστές. Το Σχέδιο είναι μια ανεξάρτητη δημιουργία των Νέλλη Ψαρρού και Ιωάννη Λαζάρου, που στηρίζεται στην οικονομική ενίσχυση όλων μας. Περισσότερα στο: tosxedio.com

Ανοιχτό Μικρόφωνο - Τα πολυτιμότερα μαθήματα ζωής
2022-06-29 16:00 - 18:00 | Κινηματογράφος Μικρόκοσμος, Greece
Στην τελευταία για την καλοκαιρινή περίοδο ζωντανή εκπομπή “ΑΝΟΙΧΤΟ ΜΙΚΡΟΦΩΝΟ”, ο ψυχίατρος-ψυχοθεραπευτής Γιάννης Αυγουστάτος,θα παρουσιάσει και θα σχολιάσει αποσπάσματα από το πολύ σημαντικό βιβλίο του Λέο Μπουσκάλια, “ΝΑ ΖΕΙΣ , ΝΑ ΑΓΑΠΑΣ ΚΑΙ ΝΑ ΜΑΘΑΙΝΕΙΣ”.

Το ταξίδι του ήρωα
2022-07-13 20:00 - 22:00 | Σχολη Αγαπης Εαυτου, Greece
Διάλεξη του ψυχιάτρου-ψυχοθεραπευτή Γιάννη Αυγουστάτου εμπνευσμένη από το βιβλίο του Αμερικανού μυθολόγου και θρησκειολόγου Joseph Campbell, , «Ο Ήρωας με τα Χίλα Πρόσωπα» (1949).Είσοδος ελεύθερη

Παρουσίαση του βιβλίου «Η Εσωτερική διδασκαλία του Πλάτωνα»
2022-09-16 19:30 - 21:30 | ΙΩΝΙΚΟ ΚΕΝΤΡΟ, ΛΥΣΙΟΥ 11, ΠΛΑΚΑ
Τα περισσότερα σύγχρονα επιστημονικά έργα που ασχολούνται με τον Πλάτωνα είναι στην πραγματικότητα καρπός ενός εκκοσμικευμένου λόγου, που αναλύει και μελετά στενά διανοητικά, μια διδασκαλία ιερού χαρακτήρα. Το παρόν πόνημα στοχεύει στην αντίστροφη διαδικασία, δηλαδή στην αναβίωση της πνευματικής Πλατωνικής διδασκαλίας, με τη βοήθεια της Αιώνιας Σοφίας (Philosophia Perennis). Στην παρουσίαση του βιβλίου θα συμμετάσχουν σημαντικοί ερευνητές του χώρου :Ευγένιος Γιαρένης, Γιώργος Λαθύρης, Άννα Μαρκοπούλου και Αθηνά Δέσποινα Πόταρη. Είσοδος ελεύθερη

Αφυπνιστικό ταξίδι στη μαγεία του Φθινοπώρου
2022-10-09 08:00 - 17:00 | Καρδίτσας
Καλοσωρίζουμε με χαρά όλους εσάς τους αγαπημένους φίλους της ομάδας μας και σας προσκαλούμε σε έναν μαγευτικό προορισμό! Πού: Λίμνη Δόξα, Φενεός ΚορινθίαςΠότε: Κυριακή 9 Οκτωβρίου 2022Πώς: με δικά μας μέσα μεταφοράςΠρόγραμμα:– 8:00 αναχώρηση από Αθήνα-10:30-11:00 άφιξη στην λίμνη-11:00-12:30 πεζοπορία σιωπής περιμετρικά της λίμνης-12:30-13:30 χαλάρωση και ασκήσεις συνειδητής αναπνοής-13:30-14:00 πρακτικές γείωσης και κάθαρσης μέσω του υδάτινου στοιχείου-14:00-15:00 μπάνιο στη λίμνη (προαιρετικό)-15:00-17:00 χορτοφαγικό γεύμα στις όχθες της λίμνης-17:30-19:00 απολαμβάνοντας το δειλινό με τσάι του βουνού, μαθαίνουμε τους γοητευτικούς μύθους της περιοχής με κεντρικό ήρωα τον Ηρακλή. Μην ξεχνάμε ότι ανηφορίζοντας για το οροπέδιο του Φενεού, θα περάσουμε από την μυθική Στυμφαλία λίμνη!-19:00 αναχώρηση και επιστροφή στην Αθήνα Τι να έχετε μαζί σας:-σακίδιο με τα απαραίτητα προσωπικά σας είδη, μαγιό, πετσέτα, 2ο ζευγάρι κάλτσες, ζεστά ρούχα για να αλλάξουμε, μπουφάν.-παπούτσια πεζοπορίας-νερόΚαι φυσικά ανοιχτή καρδιά και την καλύτερη διάθεσή σας! Για λεπτομέρειες και συμμετοχές γράψτε μας στο email της ομάδας:dromikofos@gmail.comΣας περιμένουμε για μια μοναδική εμπειρία!

Ανοιχτό Μικρόφωνο - Σε αναζήτηση της γνώσης
2022-10-12 15:30 - 17:30 | Online, Greece
Στη ζωντανή διαδικτυακή εκπομπή “ΑΝΟΙΧΤΟ ΜΙΚΡΟΦΩΝΟ”, ο Γιάννης Αυγουστάτος θα συνομιλήσει με τον νομικό, συγγραφέα και φιλόσοφο Ζέφυρο Καυκαλίδη, γιο του σπουδαίο ερευνητή ψυχιάτρου Αθανάσιου Καυκαλίδη (Η Γνώση της Μήτρας).Μην την χάσετε!

Ανοιχτό Μικρόφωνο - Τα δώρα της άγριας φύσης
2022-10-26 16:00 - 18:00 | Online, Greece
Στην προσεχή διαδικτυακή εκπομπή ΑΝΟΙΧΤΟ ΜΙΚΡΟΦΩΝΟ ΜΕ ΤΟΝ ΓΙΑΝΝΗ ΑΥΓΟΥΣΤΑΤΟ θα διαβάσουμε και θα σχολιάσουμε αποσπάσματα από ένα λιγότερο γνωστό κείμενο του Χ.Ν. Θορώ, σε σχέση με το «Ουώλντεν, ή “Η ζωή στο δάσος”, και την «Πολιτική Ανυπακοή». Πρόκειται για ένα κείμενο που πρωτοδημοσιεύτηκε τον Ιούνιο τον 1862, στο περιοδικό Atlantic Monthly και τον επόμενο χρόνο, ως ένα κεφάλαιο, στις Exclusions “Εκδρομές» με τον τίτλο ΠΕΡΠΑΤΩΝΤΑΣ. Ο Θορώ στη φύση δεν βλέπει μόνο την ομορφιά που τον περιβάλλει, αλλά και όλα τα εχέγγυα για την αληθινή ελευθερία και την ανάπτυξη του ατόμου, αφού εξάλλου «όλα τα σπουδαία πράγματα είναι άγρια και ελεύθερα».

Αφυπνιστική Αρμονία & Η Τέχνη όπως Είναι - Οδός Μουσών
2022-11-04 20:00 - 22:00 | Online, Greece
Αγαπητοί φίλοι του Αφυπνιστικού Ραδιοφώνου της Κίνησης Πνευματικού ΑκτιβισμούΦΩΣ ΣΕ ΔΡΑΣΗ, την Παρασκευή 4 Νοεμβρίου στις 8μμ, σας περιμένουμε να γιορτάσουμε μαζί την έναρξη της νέας μας ραδιοφωνικής σεζόν. Η Ελένη Κυριακοπούλου από την εκπομπή Αφυπνιστική Αρμονία και η Ειρήνη Τσάτοβα από την εκπομπή Η Τέχνη όπως Είναι, ενώνουν τις δυνάμεις και τις ενέργειες τους και σας καλωσορίζουν σε μία μοναδική ζωντανή εκπομπή για να σας παρουσιάσουν το νέο πρόγραμμα του σταθμού μας για την περίοδο 2022-2023 και το δρόμο της Αφυπνιστικής Τέχνης μέσα από τις Εννέα Μούσες.

Εσωτερική Όραση - Η Υπέρβαση του Φόβου
2022-11-11 20:30 - 22:00 | Online, Greece
ΕΣΩΤΕΡΙΚΗ ΟΡΑΣΗ – Ενδοσκοπικές καταδύσεις και Υπερβατικές πτήσεις : Μηνιαίες εκπομπές με την Ματίνα Φουρτούνη στο Wake Up Radio, το Αφυπνιστικό web radio της Κίνησης ΦΩΣ ΣΕ ΔΡΑΣΗ.ΘΕΜΑ : “Η ΥΠΕΡΒΑΣΗ ΤΟΥ ΦΟΒΟΥ” O φόβος είναι ένα παιχνίδι της σκέψης. Ο νους κάνει διαρκώς φανταστικά σενάρια για το μέλλον και υποφέρει εφόσον δεν ζει στο παρόν. O φόβος είναι άγνοια του πραγματικού μας εαυτού κι εξαφανίζεται με την Aυτογνωσία. Η επίγνωση του εαυτού είναι το κλειδί της Ελευθερίας.

Ανοιχτό Μικρόφωνο - Μεταουμανισμός και Αρχαία Ελληνική Φιλοσοφία
2022-11-30 16:00 - 18:00 | Online, Greece
Στη ζωντανή διαδικτυακή εκπομπή “ΑΝΟΙΧΤΟ ΜΙΚΡΟΦΩΝΟ” ο Γιάννης Αυγουστάτος θα φιλοξενήσει την Δρ. Επιστημών της Αγωγής του Παν/μιου της Σορβόννης κα Άννα Μαρκοπούλου, με την οποία θα συζητήσει αυτό το επίκαιρο και σημαντικό θέμα.

Ο Εσωτερικός Κριτής
2022-12-04 11:00 - 13:00 | Thissioview Restaurant, Αποστόλου Παύλου 25, Αθήνα, Greece
Συνάντηση του Φιλοσοφικού Καφενείου Αθήνας, της Κίνησης ΦΩΣ ΣΕ ΔΡΑΣΗ.Ο Εσωτερικός Κριτής έχει εξωτερική προέλευση, καθοδηγεί τη ζωή μας δημιουργώντας ένα υπόβαθρο κρίσεων, αξιολογήσεων και νουθεσιών συνεχώς παρόντες και με το οποίο μετράμε τον εαυτό μας και τις πράξεις μας σε κάθε πτυχή της καθημερινής πραγματικότητας…Η αληθινή ηθική συνείδηση προέρχεται από τον βαθύτερο και αληθινό Εαυτό και βρίσκεται σε αρμονία με τον Συμπαντικό Λόγο.Είσοδος ελεύθερη με κατανάλωση ροφήματος.

Εσωτερική Όραση - Τα Αρνητικά Συναισθήματα: Ομηρία ή Υπέρβαση;
2022-12-09 20:00 - 21:00 | Online, Greece
ΕΣΩΤΕΡΙΚΗ ΟΡΑΣΗ : Ενδοσκοπικές καταδύσεις και Υπερβατικές πτήσειςΜηνιαίες εκπομπές με την Ματίνα Φουρτούνη στο Wake Up Radio, το Αφυπνιστικό web radio της Κίνησης ΦΩΣ ΣΕ ΔΡΑΣΗ.Παρασκευή 9 Δεκεμβρίου, 8.00-9.00 μμΘΕΜΑ : “ΑΡΝΗΤΙΚΑ ΣΥΝΑΙΣΘΗΜΑΤΑ : Ομηρία ή Υπέρβαση;”Τα αρνητικά συναισθήματα είναι άχρηστα και βλαβερά για την ψυχική και σωματική μας υγεία και εμποδίζουν την πνευματική μας εξέλιξη. Είναι ψευδαίσθηση να νομίζουμε ότι παράγονται από τις περιστάσεις ή από τα λάθη των άλλων. Η ψυχολογική βάση των αρνητικών συναισθημάτων είναι η ταύτιση και η αρνητική φαντασία.Πώς μπορούμε να τα υπερβούμε ;

O Πράσινος Πλανήτης
2022-12-18 11:00 - 14:30 | Κινηματογράφος Μικρόκοσμος, Greece
Μετά από δύο δραματικά χρόνια ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ επιστρέφει δριμύτερος με την ταινία που ήταν προγραμματισμένη να παιχτεί στις 29 /3 / 2020!Πρόκειται για την εξαιρετική “La Belle Verte”- Green Beautiful (O Πράσινος Πλανήτης), με Ελληνικούς υπότιτλους, που με ένα σημαντικό μήνυμα που όλοι είναι καλό να δουν, κατάλληλη και για παιδιά !.Είναι μια ιδιότυπη γαλλική κωμωδία, αφυπνιστική, τρυφερή, αστεία και διδακτική ταυτόχρονα. Ασκεί με χιούμορ, σκληρή κριτική στο «γήινο πολιτισμό» και σε κάνει σίγουρα να σκεφτείς για τον τρόπο που ζούμε σ’ αυτό τον πλανήτη. Η ιδέα για την ταινία αυτή είναι αρκετά πρωτότυπη χωρίς αμφιβολία.Πως θα έβλεπαν άραγε τον σύγχρονο γήινο πολιτισμό άνθρωποι από ένα άλλο πλανήτη που ζουν αρμονικά μεταξύ τους και με τη φύση; Με τα αθώα μάτια των εξωγήινων το φιλμ μας αναγκάζει να αναρωτηθούμε για πολλά που θεωρούμε “φυσιολογικά” και κοινώς αποδεκτά. Αναρωτηθήκατε ποτέ γιατί η γη κάτω από τα πόδια καλύπτεται με άσφαλτο και δεν μπορούμε να δούμε το χώμα της; Γιατί τρώμε ανθυγιεινά τρόφιμα ; Γιατί χρησιμοποιούμε χρήματα, αυτά τα κομμάτια από χαρτί, ως μέσο αξίας όλων των δικαιωμάτων μας, χωρίς τα οποία δεν θα είχαμε τίποτα, ούτε ακόμη φαγητό να φάμε ; Γιατί κάθε βράδυ βλέπουμε τηλεόραση που δείχνει ανθρώπους να λένε ψέματα, και λερώνουμε το μυαλό μας; Γιατί δεν μπορούμε πραγματικά να ακούσουμε ο ένας στον άλλο , να μιλήσουμε μεταξύ μας; Γιατί έχουμε αυτές τις ιεραρχίες όπου οι πιο ηλίθιοι και οι πιο ανίκανοι έχουν τον έλεγχο κι εκμεταλλεύονται την καλοσύνη και την ικανότητα των ασθενέστερων ; Γιατί κάνουμε ανήθικα πράγματα μόνο και μόνο επειδή έτσι μας είπε κάποιος; Γιατί είμαστε συνεχώς εξαγριωμένοι ,ανήσυχοι κι απογοητευμένοι με μικρά ασήμαντα πράγματα της καθημερινότητας , όπως μια γρατσουνιά στον καθρέφτη των αυτοκινήτων μας ; Γιατί καταστρέφουμε τον κόσμο μας, δηλητηριάζουμε τους εαυτούς μας , ζούμε στην ασχήμια, υποστηρίζοντας πλούσιους εγωιστές ανθρώπους που μας εκμεταλλεύονται πουλώντας μας ψέματα; Θα ακολουθήσει ανάλυση των κεντρικών νοημάτων από τον ψυχίατρο-ψυχοθεραπευτή και πνευματικό Ακτιβιστή Γιάννη Αυγουστάτο και συζήτηση με τους θεατές.Σας περιμένουμε!

Αφυπνιστική Αρμονία - Οδυσσέας Ελύτης ο Φωτοφόρος
2022-12-21 18:00 - 20:00 | Online, Greece
Η Αφυπνιστική Αρμονία και το Wake Up Radio, το διαδικτυακό ραδιόφωνο της Κίνησης ΦΩΣ ΣΕ ΔΡΑΣΗ, στην τελευταία εκπομπή του χρόνου, σας παρουσιάζει ένα αφιέρωμα στον μύστη ποιητή μας Οδυσσέα Ελύτη.Τη μεγαλύτερη νύχτα του χρόνου σας καλούμε να γίνετε κοινωνοί του ολόλαμπου κόσμου, μέσα από την ποίηση και τα μυστικά μονοπάτια της που θα βαδίσουμε με οδηγό τον ήλιο τον ηλιάτορα!Τετάρτη, 21 Δεκεμβρίου 2022 στις 6:00 το απόγευμα,.

Συνείδηση και Συνειδητότητα
2023-01-08 11:00 - 14:00 | Thissioview Restaurant, Αποστόλου Παύλου 25, Αθήνα, Greece
Πρώτη συνάντηση του Φιλοσοφικού Καφενείου Αθήνας της ΚίνησηςΦΩΣ ΣΕ ΔΡΑΣΗ , για το 2023Ο όρος «συνείδηση» χρησιμοποιείται για να εκφράσει πολλές και διαφορετικές έννοιες. Για να διακρίνουμε την συνείδηση, ως επίγνωση, από τις άλλες χρήσεις του όρου που προαναφέραμε, χρησιμοποιούμε τη λέξη ΣΥΝΕΙΔΗΤΟΤΗΤΑ που αντιστοιχεί στην ψυχολογική διάσταση της συνείδησης, αλλά είναι κάτι πολύ περισσότερο! Υπάρχουν επίπεδα και βαθμίδες συνειδητότητας.

Αφυπνιστική Αρμονία - Οδός Μουσών: Ο Δρόμος της Αυτοενθύμισης
2023-01-14 20:00 - 22:00 | Online, Greece
“Χρειάζεται μια εσωτερική διεργασία αφύπνισης της ψυχής μας, ώστε να γεννήσει τις 9 Mούσες ….”Η οδός Μουσών κοντά σας και πάλι, για να φωτίσει το δρόμο της Αυτοενθύμισης.Σάββατο, 14 Ιανουαρίου στις 7:00 το απόγευμα συντονιστείτε στο Wake Up Radio.Το Αφυπνιστικό web radio της Κίνησης Πνευματικού Ακτιβισμού ΦΩΣ ΣΕ ΔΡΑΣΗ.Ζωντανή εκπομπή από την ομάδα Αφυπνιστική Αρμονία – WAKE UP HARMONY.Με την Ελένη Κυριακοπούλου

Ανοιχτό Μικρόφωνο - Για το σύντομον του βίου
2023-01-18 16:00 - 18:00 | Online, Greece
Παρουσίαση -σχολιασμός του βιβλίου του Σενέκα De Βrevitate Vitae (Για το Σύντομον του Βίου), στην διαδικτυακή εκπομπή ΑΝΟΙΧΤΟ ΜΙΚΡΟΦΩΝΟ, με τον Γιάννη Αυγουστάτο. Το De Brevitate Vitae είναι ο δέκατος από τους διαλόγους του Σενέκα και πιθανότατα χρονολογείται το 49 μ.Χ. έτος κατά το οποίο επιστρέφει από την εξορία στην Κορσική. Είναι αφιερωμένο στον φίλο του Πομπέο Παολίνο, πολιτικό και πατέρα της συζύγου του (πεθερό του).

Αντιμετωπίζει το πρόβλημα της παροδικότητας του χρόνου, αμφισβητώντας το κλισέ της συντομίας της ανθρώπινης ύπαρξης•

Αντιπαραβάλλει τη μάζα, θύμα του χρόνου, γιατί τον σπαταλά, με τους σοφούς, που καταφέρνουν να τον κυριαρχήσουν. «Δεν έχουμε λίγο χρόνο, αλλά χάνουμε πολύ χρόνο» είναι η αφετηρία του προβληματισμού του.

Το Τέλος είναι η Αρχή μου
2023-01-22 11:00 - 14:30 | Κινηματογράφος Μικρόκοσμος, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ, παρουσιάζει σε πρώτη Ελληνική προβολή την συγκινητική και διδακτική ταινία “ΤΟ ΤΕΛΟΣ ΕΙΝΑΙ Η ΑΡΧΗ ΜΟΥ”, του 2010, (με Ελληνικούς υπότιτλους, κατάλληλη και για παιδιά). Θα ακολουθήσει ανάλυση των κεντρικών νοημάτων από τον ψυχίατρο-ψυχοθεραπευτή Γιάννη Αυγουστάτο και συζήτηση με τους θεατές. Πρόκειται για την κινηματογραφική μεταφορά του ομώνυμου αυτοβιογραφικού βιβλίου του πολυταξιδευμένου πολεμικού ανταποκριτή και Ιταλού συγγραφέα , Τιτσιάνο Τερζάνι. Ο Τερζάνι (1938-2004) συνειδητοποιώντας ότι ο καρκίνος που έπασχε τον έφερνε κοντά στον θάνατο, έγραψε στον γιο του Φόλκο ζητώντας του να τον επισκεφτεί στην εξοχική κατοικία του για να περάσει τις τελευταίες μέρες της ζωής του μαζί του. Η επιστροφή του γιου γίνεται αφορμή για έναν βαθυστόχαστο διάλογο μεταξύ των δύο για το νόημα της ζωής. Ο Tiziano Terzani, μέσα στο τοπίο των Απεννίνων , αφηγείται στον Folco την ιστορία της ζωής του ως ανταποκριτής στην Ασία, τις πνευματικές του εμπειρίες, τους προβληματισμούς του για τη ζωή και την ανθρωπότητα, μοιράζοντας επίσης την νηφαλιότητα με την οποία αντιμετωπίζει το τέλος του. Ο Φλωρεντινός δημοσιογράφος καταφέρνει να αποσπαστεί πνευματικά από το σώμα του για να καταπολεμήσει καλύτερα τα δεινά της ασθένειας και να μεταδώσει μια ξεκάθαρη γαλήνη στα μέλη της οικογένειάς του στα οποία ζητά να μην κλάψουν, αλλά να γελάσουν μετά την αποχώρησή του, επειδή έχει φτάσει στην εσωτερική ειρήνη και δεν φοβάται καθόλου τον θάνατο, που τον αντιμετωπίζει ως μια νέα ενθουσιώδη περιπέτεια. Την ταινία Das Ende ist mein Anfang σκηνοθέτησε ο Jo Baier, και πρωταγωνιστεί ο Bruno Ganz. Tην μουσική συνέθεσε ο Ludovico Einaudi

Ανοιχτό Μικρόφωνο - Περί θυμού (Σενέκας)
2023-02-01 16:00 - 18:00 | Online, Greece
Παρουσίαση-σχολιασμός του βιβλίου του Σενέκα “Περί θυμού” (De Ira) , στην ζωντανή διαδικτυακή εκπομπή ΑΝΟΙΧΤΟ ΜΙΚΡΟΦΩΝΟ ΜΕ ΤΟΝ ΓΙΑΝΝΗ ΑΥΓΟΥΣΤΑΤΟ, από το κανάλι του ΕΠΑΜ, στο youtube.

Πεζοπορία στη χιονισμένη Πάρνηθα
2023-02-12 09:00 - 15:00 | Φαράγγι της Χούνης, Πάρνηθα, Αθήνα, Greece
Κυριακή 12 Φεβρουαρίου 2023 πεζοπορούμε στην χιονισμένη Πάρνηθα !Το ΔΡΟΜΙΚΟ ΦΩΣ σε συνεργασία με την ομάδα ΔΥΤΙΚΕΣ ΠΕΡΙΠΕΤΕΙΕΣ και τον αρχηγό της και φίλο μας Κώστα Γυμναστή, με την πολύχρονη εμπειρία σε ορεινές πεζοπορίες και όχι μόνο, σας υπόσχονται μια αξέχαστη πεζοπορία στο πανέμορφο φαράγγι της Χούνης και το χιονισμένο τοπίο του βουνού.Όσοι είστε έτοιμοι να ζήσετε αυτή την ιδιαίτερη εμπειρία, ελάτε μαζί μας στις 9.00 το πρωί με δικά σας μέσα. Συνάντηση στο πάρκινγκ του τελεφερίκ της Πάρνηθας και αναχώρηση στις 9:30.Θα ακολουθήσουμε το μονοπάτι μέσα από το φαράγγι με τελικό προορισμό το καταφύγιο Μπάφι, εφόσον οι καιρικές συνθήκες το επιτρέψουν.Προσοχή στον ρουχισμό και τον εξοπλισμό σας!Όσοι λάβετε μέρος παρακαλείστε να φορέσετε κατάλληλα για χιόνι ρούχα, με ιδιαίτερη έμφαση στα μποτάκια πεζοπορίας και οπωσδήποτε να έχετε μαζί σας μπατόν.Μικρό σακίδιο πλάτης με τα απαραίτητα ρούχα αλλαγής, γάντια, σκούφο, νερό, και σνακ.Καλή φυσική κατάσταση είναι απαραίτητη.Βαθμός δυσκολίας Β.Όσοι λάβουν μέρος συμμετέχουν με προσωπική τους ευθύνη.Η εκδήλωση παρέχεται δωρεάν.Δηλώσεις συμμετοχής μέχρι το Σάββατο 11/2/23 στο email dromikofos@gmail.comΣας περιμένουμε!

Ο φόβος της αλλαγής
2023-02-14 20:00 - 22:00 | Online, Greece
ΠΡΩΤΟ ΔΙΑΔΙΚΤΥΑΚΟ ΦΙΛΟΣΟΦΙΚΟ ΚΑΦΕΝΕΙΟ ΤΗΣ ΚΙΝΗΣΗΣ “ΦΩΣ ΣΕ ΔΡΑΣΗ”, ΑΠΟΚΕΙΣΤΙΚΑ ΓΙΑ ΤΟΥΣ ΦΙΛΟΥΣ ΑΠΟ ΤΗΝ ΕΠΑΡΧΙΑ ΚΑΙ ΤΟ ΕΞΩΤΕΡΙΚΟ.ΔΗΛΩΣΕΙΣ ΣΥΜΜΕΤΟΧΗΣ ΣΤΟ E-MAIL ΤΗΣ ΚΙΝΗΣΗΣ : fossedrasi@gmail.com ΣΥΜΠΛΗΡΩΝΟΝΤΑΣ ΤΑ ΣΤΟΙΧΕΙΑ ΕΠΙΚΟΙΝΩΝΙΑΣ ΚΑΙ ΤΗΝ ΠΟΛΗ ΚΑΤΟΙΚΙΑΣ ΚΑΙ ΘΑ ΣΑΣ ΑΠΟΣΤΑΛΕΙ Η ΔΙΕΥΘΥΝΣΗ ΣΤΟ ΖΟΟΜ.

Όνειρο και Όραμα
2023-02-19 11:00 - 13:00 | Πολυχώρος Οδός Ονείρων, Βάλβη 57, Καρδίτσα, Καρδίτσας, 43100, Greece
όνειρο και όραμα. Ποια η ουσιαστική διαφορά μεταξύ τους;εγκλωβισμός ή δι-έξοδος;Η τρικλοποδιά του “μπορώ” στο “θέλω”.Το “γιατί όχι”, στα “όχι”.Βούληση και φαντασία . Σ αυτό το θέμα θα εμβαθύνουμε στο φιλοσοφικό καφενείο Καρδίτσας της κίνησης φως σε δράση. Οι συναντήσεις του φιλοσοφικού καφενείου είναι μηνιαίες με θέματα που ορίζονται και κοινοποιούνται στη ομώνυμη διαδικτυακή ομάδα.Δεν είμαστε “ειδικοί “ούτε “κομματικοί” , για να σας προλάβω.. Ανθρωποι σκεπτόμενοι είμαστε που πιστεύουμε ότι μέσω της φιλοσοφίας γινόμαστε περισσότερο Ανθρωποι με ότι προεκτάσεις αυτό συνεπάγεται για την κοινωνία.Εμπνευστής της κίνησης “φως σε δράση” είναι ο ψυχίατρος, ψυχοθεραπευτής, συγγραφέας Γιάννης Αυγουστάτος.Αν και εσύ πιστεύεις ότι αλλάζοντας τον εαυτό μας, αλλάζουμε τον κόσμο, είσαι ένας από μας! Έλα μαζί μας !στην οδό ονείρων ( πεζόδρομος Βάλβη 57) την Κυριακή 19 Φεβρουαρίου 11:00 με 1:00 το πρωί.είσοδος ελεύθερη

Astral City
2023-02-19 11:00 - 14:00 | Κινηματογράφος Μικρόκοσμος, Greece
O Αφυπνιστικός Κινηματογράφος, της Κίνησης Πνευματικού Ακτιβισμού ΦΩΣ ΣΕ ΔΡΑΣΗ, κατόπιν θερμής παράκλησης πολλών φίλων προβάλλει ξανά, μετά από πέντε χρόνια, την περίφημη ταινία ASTRAL CITY (Nosso Lar, 2010), βασισμένη στο ομώνυμο βιβλίο του μεγαλύτερου Βραζιλιάνου διάμεσου Φρανσίσκο (Τσίκο) Σαβιέρ (Chico Xavier) του 1943, το οποίο του υπαγορεύτηκε από το πνεύμα που υπογράφει με το ψευδώνυμο Αντρέ Λουίς. Η ταινία Μας δίνει μια μοναδική περιγραφή για την ζωή μετά θάνατον. Η αριστουργηματική μουσική είναι του Φίλιπ Γκλάς (Phillip Glass) . Σκηνοθεσία: Wagner de AssisΣενάριο: Wagner de AssisΗθοποιοί: Renato Prieto, Fernando Alves Pinto, Rosane Mulholland, Inez VianaΗ ταινία είχε μια ενθουσιώδη υποδοχή , όταν πρωτοβγήκε στις αίθουσες τις Βραζιλίας στις 3 Σεπτεμβρίου του 2010 και έκοψε περισσότερα από ένα εκατομμύριο εισιτήρια τις πρώτες μέρες !Η ταινία προβάλλεται με ελληνικούς υπότιτλουςΜετά το τέλος της ταινίας θα ακολουθήσει συζήτηση που θα συντονίσει ο ψυχίατρος-ψυχοθεραπευτής Γιάννης ΑυγουστάτοςΜια μοναδική εμπειρία που δεν πρέπει να χάσετε.Η προβολή της ταινίας θα γίνει την Κυριακή 19/2/2023 , 11.00-14.00, στον Κινηματογράφο ΜΙΚΡΟΚΟΣΜΟΣ (Λεωφόρος Συγγρού 106) Περιγραφή της ταινίας:Σε αυτή τη ζωντανή αφήγηση, ο συγγραφέας μας προσφέρει τις παρατηρήσεις και τις ανακαλύψεις του σχετικά με τη ζωή στον κόσμο των πνευμάτων, και ενεργεί ως ένα είδος ρεπόρτερ που καταγράφει τις δικές του εμπειρίες. Αποκαλύπτει έναν παλλόμενο κόσμο γεμάτο από ζωή και δραστηριότητα μιας πνευματικής πόλης, που οργανώθηκε με υποδειγματικό τρόπο. Εκεί συναντά ένα μέρος Αρμονίας, όπου οι άνθρωποι ζουν σε ειρήνη, εργαζόμενοι για την προσωπική τους ανάπτυξη και το καλό της ανθρωπότητας, προετοιμάζοντας την επόμενη μετενσάρκωσή τους. Ο Αντρέ Λουίζ μέσα από διάφορες περιπέτειες αλλάζει την συμπεριφορά του και γίνεται ένας πιο συνειδητός και αλτρουιστής άνθρωπος. Η ταινία περιέχει καταπληκτικές σκηνές από τοπία αιθερικά, μετα-μοντέρνες τεχνολογίες, αλλά και στιγμές συγκινητικές όπως η συνάντηση του ήρωα ιατρού με την πεθαμένη μητέρα του, η οποία βρίσκεται σε υψηλότερο επίπεδο δόνησης.

Αφυπνιστική Αρμονία - Ήχος και Θεραπεία Στα Αρχαία Ασκληπιεία
2023-02-22 18:00 - 19:30 | Online, Greece
Πρόληψη, θεραπεία, τρόπος εξαγνισμού σώματος και ψυχής.Η θεραπευτική δύναμη του ήχου γνωστή από τα πανάρχαια χρόνια, βασική θεραπεία στα αρχαία Ασκληπιεία.Ελάτε σ’ ένα ταξίδι στο χρόνο, βαδίζοντας στα μονοπάτια της θεραπευτικής τέχνης του ήχου των αρχαίων προγόνων μας.Τετάρτη 22 Φεβρουαρίου στις 7:00 το απόγευμα συντονιστείτε στο Wake Up Radio.Το Αφυπνιστικό web radio της Κίνησης Πνευματικού Ακτιβισμού ΦΩΣ ΣΕ ΔΡΑΣΗ.Ζωντανή εκπομπή από την ομάδα Αφυπνιστική Αρμονία – WAKE UP HARMONY.Με την Ελένη Κυριακοπούλου

Ευτοπία - Οι πνευματικοί Ακτιβιστές της Κίνησης «ΦΩΣ ΣΕ ΔΡΑΣΗ»
2023-02-24 20:00 - 21:30 | Online, Greece
Το Wake Up Radio παρουσιάζει την ζωντανή εκπομπή Ευτοπία με την Ειρήνη Τσάτοβα. Μία εκπομπή που παρουσιάζει και αναλύει την φιλοσοφία και τις αρχές της Κίνησης Πνευματικού Ακτιβισμού ΦΩΣ ΣΕ ΔΡΑΣΗ.Στην σημερινή ζωντανή εκπομπή, θα έχουμε την χαρά να γνωρίσουμε τους πνευματικούς ακτιβιστές της Κίνησης ΦΩΣ ΣΕ ΔΡΑΣΗ . Ποιο είναι οι άνθρωποι που βρίσκονται πίσω από τις Φωτεινές Δράσεις. Θα μοιραστούν μαζί μας την εμπειρία τους, τα επόμενα σχέδια και τα πολλαπλά οφέλη του Πνευματικού Ακτιβισμού.Ευτοπία, σήμερα 24 Φεβρουαρίου στις 8μμ , Live από το Wake Up Radio.

Αγάπη και Διαλογισμός
2023-03-05 11:00 - 13:00 | Thissioview Restaurant, Αποστόλου Παύλου 25, Αθήνα, Greece
Μηνιαία συνάντηση του Φιλοσοφικού Καφενείου Αθήνας της Κίνησης ΦΩΣ ΣΕ ΔΡΑΣΗ.

Πηγές Λήθης & Μνημοσύνη - Έρκυνα, Λιβαδειά
2023-03-12 12:00 - 19:00 | Πηγές Κρύας Λιβαδειά, Λιβαδειά
Έχετε ακούσει για την Έρκυνα;Το ποτάμι που διασχίζει την πόλη της Λιβαδειάς;Ένα από τα θηλυκά ποτάμια της Ελλάδας, Νύμφη, φίλη της Περσεφόνης.Στην αριστερή όχθη της δέσποζε το θρυλικό μαντείο του Τροφωνίου.Εκεί στις πηγές της Λήθης και της Μνημοσύνης.Όποιος ερχόταν να πάρει χρησμό έπινε νερό πρώτα από την πηγή της Λήθης για να “σβήσει την προσωπική του ιστορία” και μετά από της Μνημοσύνης για να θυμηθεί όσα θα δει και θα ακούσει στο ταξίδι της αφύπνισης…Αυτά κι άλλα πολλά θα βιώσουμε κι εμείς σε αυτό το αφυπνιστικό ταξίδι μας.Ελάτε να γιορτάσουμε τα πέντε χρόνια της ομάδας μας, να συνδεθούμε με τη Γη, τον Ουρανό, τη Φύση.Περιοχή απαράμιλλου φυσικού κάλλους με γάργαρα νερά σε επίπεδα που σχηματίζουν καταρράκτες,, πλατάνια και πλούσια βλάστηση, τοξωτές γέφυρες και το κάστρο που θυμίζει παλιές εποχές δόξας…ΛΕΠΤΟΜΕΡΕΙΕΣ ΤΗΣ ΕΞΟΡΜΗΣΗΣ:– Κυριακή 12 Μαρτίου 2023– Σημείο συνάντησης: Πλατεία Καραϊσκάκη- Σταθμός μετρό Μεταξουργείο, 8:00 το πρωί.– Αναχώρηση με πούλμαν 8:15– Άφιξη στην Λιβαδειά και στις πηγές της Κρύας ή Έρκυνας– Πεζοπορία από τις πηγές της Έρκυνας προς το ομώνυμο φαράγγι και το Τρίχινο Γεφύρι.– Ανάβαση από γραφικό μονοπάτι με 600 περίπου σκαλοπάτια προς την κορυφή Γαρδαβίτσα και το Λαφύστιο όρος, με θαυμάσια θέα προς την πόλη.– Επιστροφή από δασικό μονοπάτι στις πηγές της Έρκυνας.– Επίσκεψη στο σημείο όπου βρισκόταν το ιερό τέμενος και το μαντείο του Τροφωνίου από το οποίο έχουν απομείνει κόγχες λαξευμένες στο βράχο του φαραγγιού της Έρκυνας. Παρόλο που τα ευρήματα είναι ελάχιστα η περιοχή αποπνέει ακόμη μυστήριο που συνοδεύει τους μύθους και τις ιστορίες του ξακουστού μαντείου που ήταν ο προπομπός των Δελφών.– Διάρκεια συνολικής πεζοπορίας : 2:30 ώρες,– Βαθμός δυσκολίας μέτριος.– Εξοπλισμός με ορειβατικά μποτάκια και μπατόν είναι απαραίτητος.– Επίσης να έχετε μαζί σας μικρό σακίδιο πλάτης με νερό, σνακ ενέργειας, ρούχα για να αλλάξετε και φυσικά την καλή σας διάθεση!– Ο καθένας συμμετέχει με προσωπική του ευθύνη.– Η ομάδα μετά την πεζοπορία θα γευματίσει σε ταβέρνα της περιοχής. ( προαιρετικό)– Επιστροφή το βράδυ της Κυριακής στις 19:00.– Δηλώσεις συμμετοχής έως 8/3/23 στο email της ομάδας:dromikofos@gmail.comΣας περιμένουμε!

Ειρήνη σε διωγμό
2023-03-19 11:00 - 14:00 | Πολυχώρος Οδός Ονείρων, Βάλβη 57, Καρδίτσα, Καρδίτσας, 43100, Greece
Πόσο ζούμε σε Ειρήνη σήμερα; Οι εξωτερικές συνθήκες είναι αντανάκλαση της εσωτερικής μας κατάστασης;Στο θέμα της Ειρήνης θα εστιάσουμε τη συζήτηση στη συνάντησή μας για το μήνα Μάρτιο στην Καρδίτσα. Το θέμα θα εισηγηθεί η κυρία Ρένα Παλιούρα συνταξιούχος καθηγήτρια βιολογίας. Η συζήτηση είναι ανοιχτή σε όλους στο φιλόξενο χώρο “οδος ονείρων” πεζόδρομος Βάλβη 57 στην Καρδίτσα
